ምስ ኣኽባሪ ሕጊ ኢትዮጵያ ጊዴዎን ጢሞቴዎስ - BBC News ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቢቢሲ ሃርድ-ቶክ - ምስ ኣኽባሪ ሕጊ ኢትዮጵያ ጊዴዎን ጢሞቴዎስ 28 ሕዳር 2020 ምንጪ ስእሊ, PMO/BBC ትማሊ ዓርቢ ቢቢሲ ሃርድ ቶክ ንኣኽባር ሕጊ ጊደዎን ጢሞቴዎስ ብህሉው ኩነታት ኣዘራሪቡዎ ነይሩ - እቲ ትሕዝቶ ከምዘለዎ እነሆ። ሃርድ ቶክ፡ኣነ ስቲቭን ሳክር እየ። ናይ ሎሚ ጋሻይ ጊዴዎን ጢሞቴዎስ ይበሃል። ጊደዎን ነቲ ሓድሽ ምሕደራ ኣቢይ ኣሕመድ ብ2018 ኢዩ ተሓዊሱዎ።ሽመት ስለ ዝተወሰኾ ሕጂ ኣኽባሪ-ሕጊ ኢትዮጵያ ኰይኑ ኣሎ። ፖለቲካ ኢትዮጵያ ግን ኣብ ኣዝዩ ሕማቕ ኵነታት ይርከብ። እንሆ ኸኣ ሕጂ ወተሃደራት መንግስቲ ፌደራል ኣብ ልዕሊ እቶም ኣብ ትግራይ ዝርከብ ሓይሊ 'ናይ መጠረስታ መድረኽ' ኢሎም ዝጽውዕዎ ወተሃደራዊ መጥቃዕቲ ፈንዩ ይርከብ። ድሮ'ኳ ብኣማኢት ዝቝጸሩ ሰባት ክሞቱን ብዓሰርተታት ኣሽሓት ዝቝጸሩ ኸኣ ንስደት ኣምሪሖምን ኣሎዉ። ኣብዚ እዋን'ዚ ኣርብዓ ሽሕ ዝዀኑ ኢትዮጵያውያን ኣብ ሱዳን ተዓቚቦም ይርከቡ። ኣህጕራውያን ተዓዘብቲ ገበናት-ዉግእ ከም ዝተፈጸሙ ይዛረቡ ኣሎዉ። እታ ሃገር ዜንጸላልዋ ዘሎ ጥሜትን መዓትን ይዝረበሎም ኣሎ። ምስኡ'ውን እቲ ኲናት ናብተን ጎረባብቲ ክልሕም ከም ዝኽእል ይንገር ኣሎ። እዚ ዅሉ ጸገም ሓደ ዓመት ድሕሪ ኣቢይ ኣሕመድ ናይ ሰላም ኖቤል-ሽልማት ዝተቐበልሉ እዋን'ዩ ዝኸውን ዘሎ። ስለምንታይ'ዩ እቲ ኵነታት ብሓንሳብ ክሳብ ክንድዚ ክበላሾ ዝኸኣለ?
